Qirg‘iziston akompaniyasiga «O‘zaviatsiya» tomonidan tegishli ruxsatnoma berildi. Qirg‘izistonning Tez Jet aviakompaniyasi O‘zbekistonga muntazam aviaqatnovlarni amalga oshirishga ruxsatnoma oldi. Bu haqda «O‘zaviatsiya» xabar berdi. Qayd qilinishicha, O‘zbekiston va Qirg‘iziston o‘rtasida havo qatnovi to‘g‘risidagi hukumatlararo bitimga asosan, 22 fevral kuni «O‘zaviatsiya» agentligi Tez Jet aviakompaniyasining O‘sh-Toshkent-O‘sh va Bishkek-Toshkent-Bishkek yo‘nalishida muntazam aviakatnovlarni amalga oshirishga ruxsatnoma berilgan. Parvozlar RJ-85 va MD-83 havo kemalarida amalga oshiriladi.